《古兴》
宋代·王令

飐飐树头叶，翻翻水中浮。暮潮通长河，载入江海流。

颠倒湿就溺，纷沦来不休。行人坐成叹，风恶久藏舟。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。